CELEX: C2006/048/39
Language: el
Date: 2006-02-25 00:00:00
Title: Υπόθεση C-13/06: Προσφυγή της Επιτροπής των Ευρωπαϊκών Κοινοτήτων κατά της Ελληνικής Δημοκρατίας που ασκήθηκε στις  11/01/2006

25.2.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 48/21
            
         Προσφυγή της Επιτροπής των Ευρωπαϊκών Κοινοτήτων κατά της Ελληνικής Δημοκρατίας που ασκήθηκε στις 11/01/2006
   (Υπόθεση C-13/06)
   (2006/C 48/39)
   Γλώσσα διαδικασίας ελληνική
   Επιτροπή των Ευρωπαϊκών Κοινοτήτων, εκπροσωπουμένη από τον κ. Δημήτρη Τριανταφύλου με τόπο επιδόσεων στο Λουξεμβούργο, άσκησε στις 11/01/2006 ενώπιον του Δικαστηρίου των Ευρωπαϊκών Κοινοτήτων προσφυγή κατά της Ελληνικής Δημοκρατίας.
   Η προσφεύγουσα ζητεί από το Δικαστήριο να αναγνωρίσει ότι:
   
               1)
            
            
               Η Ελληνική Δημοκρατία, επιβάλλοντας ΦΠΑ στις υπηρεσίες οι οποίες συνίστανται στην παροχή οδικής βοήθειας στην περίπτωση βλάβης, παρέβη τις υποχρεώσεις που υπέχει από το άρθρο 13 (Β)α της 'Εκτης οδηγίας (1)
               
            
         
               2)
            
            
               καταδικάζει την Ελληνική Δημοκρατία στα δικαστικά έξοδα
            
         Ισχυρισμοί και κύρια επιχειρήματα:
   Η Επιτροπή θεωρεί ότι ο ελληνικός οργανισμός οδικής βοήθειας (ΕΛΠΑ), μολονότι δεν υπάγεται στις ασφαλιστικές οδηγίες, ασκεί ασφαλιστική δραστηριότητα κατά την έννοια του άρθρου 13 Βα της 6ης Οδηγίας ΦΠΑ.
   Επικαλείται, εκτός από άλλες γλωσσικές αποδόσεις της οδηγίας,
   
               —
            
            
               την αρχή της ουδετερότητας του ΦΠΑ, που απαιτεί η ίδια δραστηριότητα να φορολογείται κατά τον ίδιο τρόπο, ανεξαρτήτως του φορέά της
            
         
               —
            
            
               τον νομολογιακό ορισμό της έννοιας της «ασφαλίσεως» (υπόθεση CPP, C-349/96) ως καλύπτουσας την οδική βοήθεια σε περίπτωση βλάβης
            
         
               —
            
            
               την αυτονομία των φορολογικών διατάξεων σε σχέση με τις λοιπές κοινοτικές διατάξεις (ασφαλιστικές οδηγίες)
            
         
               —
            
            
               την υπαγωγή της οδικής βοήθειας από ασφαλιστές στην ασφαλιστική οδηγία 73/239 (όπως τροποποιήθηκε με την οδηγία 84/641).
            
         
      (1)  EE ειδ. έκδ. 09/001, σ.49